ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031463 

ขอให้แก้ไขปัญหากรณีได้รับความเดือดร้อนจากการก่อสร้างต่อเติมบ้าน ของบ้านเลขที่ .... หมู่บ้านกลางกรุงสาทรเหนือ-ใต้ แขวงบางโคล่ เขตบางคอแหลม กรุงเทพมหานคร จุดสังเกตอยู่ใกล้กับสามแยกเจริญราษฎร์ให้เลี้ยวซ้ายเข้าถนนเจริญราษฎร์ ระยะทางประมาณ 2 กิโลเมตร หมู่บ้านดังกล่าวจะตั้งอยู่ทางด้านซ้ายมือ เนื่องจากเจ้าของบ้านเป็นบุคคลเพศชาย (ไม่ทราบชื่อ-นามสกุล) อายุประมาณไม่เกิน 30 ปี บ้านหลังดังกล่าวลักษณะเป็นบ้านปูน (สีครีม)ได้ทำการก่อสร้างต่อเติมบ้านทั้งหมด 4 ชั้น ซึ่งปัจจุบันได้ทำการก่อสร้างไปแล้ว 2 ชั้น โดยผู้ร้องแจ้งว่าบ้านของผู้ร้องอยู่ติดใกล้ชิดกับบ้านหลังดังกล่าวห่างเพียงแค่ 50 เซนติเมตร ซึ่งเวลาที่บ้านหลังดังกล่าวทำการก่อสร้างต่อเติมบ้านนั้น จะมีวัสดุก่อสร้างตกหล่นมาใส่บ้านของผู้ร้องบ่อยครั้ง ซึ่งสามีของผู้ร้องได้เคยบอกกล่าวให้คนงานลงมาเก็บผ้าสแลนที่ตกหล่นมาใส่บ้านของผู้ร้อง ทางคนงานตอบกลับว่า "ไอ้คนไทยไม่มีน้ำใจ" ซึ่งเคยมีเหตุการณ์ก่อนหน้านี้ได้มีเหล็กหล่นมาใส่บ้านของผู้ร้องและสามีของผู้ร้องก็ไม่ได้มีการว่ากล่าวคนงานแต่อย่างใด ซึ่งจากการที่บ้านหลังดังกล่าวได้ทำการก่อสร้างต่อเติมนั้น สร้างความเดือดร้อนแก่บ้านของผู้ร้องเป็นอย่างมาก โดยผู้ร้องทราบว่าจะก่อสร้างต่อเติมแล้วเสร็จภายในเดือนธันวาคม 2566 ประสบปัญหาเป็นระยะเวลาประมาณ 3 เดือนแล้ว เบื้องต้นผู้ร้องเคยแจ้งเรื่องร้องเรียนไปยังสำนักงานเขตบางคอแหลมแล้ว จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาการก่อสร้างต่อเติมบ้านหลังดังกล่าวเพื่อบรรเทาความเดือดร้อนให้กับผู้ร้องและสามีต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata